Franco Di Mare

Franco Di Mare (dint'a ll'anagrafe Francesco Di Mare; Napule, 28 'e luglio 1955 - Romma, 17 'e majo 2024) fuje nu giurnalista e conduttore 'e televisione napulitano.

 Carriera 
Fà 'o giurnalista prufessiunista 'a 1983, e into 1991 tràse dinta Rai, addò se mette a fà 'a cronaca po TG2 pa Uerra de Balcane, int'a sta fatica cummigliaje pure 'e zzone 'e ll'Africa e America centrale (era 'o giurnalista mannato llà pe' ne ffà cronaca).

Into 2002 passaje a TG1, addò juorno a juorno secutava 'e nfurmaziune ncoppe cunflitte 'e Bosnia, Kosovo, Somalia, Mozambico, Algeria, Albania, Etiopia, Eritrea, Ruanda, primma e secunna uerra do Gurfo, Afghanistan, Timor Est, Medio Oriente e America Latina.

Dinta carriera 'e giurnalista cummigliaje pure —mannato llànno —'e punte ncoppe colpi 'e stato fatte n'America Latina, le campagne elettorali presidenziali di Stati Uniti, Francia, Bulgaria e Algeria. È stat'autore 'e servizie e documentarie ncoppa mafia e 'a criminalità organizzata nazionale (Sicilia, Campania e Puglia) e nternaziunale (Germania, Russia e Bulgaria). Facette pure nchieste e servizie aropp'a ll'attentate 'e terruriste into Giappone, 'a Russia, Kenia, Egitto, Stati Uniti e Medio Oriente, e pure nu cuofeno 'e reportage 'e ll'aree addò pigliajeno 'e mazzate 'e calamità naturale comm'a l’Honduras, 'o Guatemala, 'o Nicaragua, l’Alabama, l’India, l’Anatolia e 'a Louisiana.

Affettuaje pure documentarie e dossier geopulitece ncoppAustralia, Sudafrica, Stati Uniti, India, ex Iugoslavia, Venezuela, Algeria, Marocco e Brasile.

Facette pure 'e punte ncoppo crack da Parmalat quanno 'o mannajeno a ll'Isule Cayman, 'o scandalo 'e Calciopoli e facette pure - nziema Renzo Arbore - 'o primmo speciale sperimentale 'e joint-venture nfra 'o TG1 e Rai 1 ncopp’a ll'uragano Katrina, 'a New Orleans.

Libbre
Into 2009 pubbreca - ca casa editrice Rizzoli - “Il cecchino e la bambina”, nu raccunto 'e storie 'e violenza, d’ammore, 'e paura e speranza 'n tiempe 'e 'uerra e into 2011 – sempe cu Rizzoli - 'o primmo rumanzo suojo, “Non chiedere perché”, chist'ùrdemo cannedato comme finalista ô “Premmio Bancarella” e – into 2011 - c'abbencete 'o “Premio Roma”, do Premmio Letterario "Città 'e Siderno (RC) Armando La Torre" e do 'Premmio letterario La Tore isola d'Elba' a Marciana Marina.

A "Non chiedere perché" si è ispirata na miniserie 'e dduje puntate ghiute n'onda ncoppa Rai 1 co prutagunista Giuseppe Fiorello (inte panne 'e Franco Di Mare) co nomme "L'angelo di Sarajevo". 'O 14 'e nuvembre 'e 2012 ascette ll'urdemo rumanzo suojo "Il paradiso dei diavoli" 'e ll'editore Rizzoli.

Il cecchino e la bambina. Emozioni e ricordi di un inviato di guerra, Rizzoli, 2009
Non chiedere perché, Rizzoli, 2011
Casimiro Roléx, Cairo Editore, 2012
Il paradiso dei diavoli, Rizzoli, 2012

 Ate pruggette 

Categurìa:Giurnaliste taliane
Categurìa:Scritture taliane